Taizas
Taizas (arab. تعز) − miestas Jemeno pietuose, Taizo gubernijos administracinis centras. Miestas įsikūręs 1400 m virš jūros lygio. Taizas garsėja audimo ir auksakalystės amatais. Mieste yra keletas architektūrinių paminklų: miesto siena su 2 vartais ir citadele, XIII−XIV a. mečetės. Netoli Taizo yra Džanadijos mečetė (statyta VII a.). Virš miesto iškilęs Sabiro kalnas (3006 m).